b'\n_START_ARTICLE_\nKhlo\xc3\xa9 Kardashian\n_START_SECTION_\nNuoruus\n_START_PARAGRAPH_\nKardashian syntyi Los Angelesissa, Kaliforniassa. H\xc3\xa4n on Kris Jennerin ja Robert Kardashianin kolmas lapsi ja h\xc3\xa4nell\xc3\xa4 on kaksi vanhempaa sisarusta Kim Kardashian ja Kourtney Kardashian, nuorempi veli Rob Kardashian sek\xc3\xa4 kaksi sisarpuolta Kendall Jenner ja Kylie Jenner. Kardashianin is\xc3\xa4 Robert Kardashian tuli aikoinaan tunnetuksi O. J. Simpsonin asianajajana. Kardashianin vanhemmat erosivat vuonna 1989 ja Kris \xc3\xa4iti menikin uudelleen naimisiin olympiavoittaja Caitlyn Jennerin (silloin Bruce Jenner) kanssa. Pari erosi vuonna 2015. Robert-is\xc3\xa4 kuoli vuonna 2003 sy\xc3\xb6p\xc3\xa4\xc3\xa4n. Omien sisarusten lis\xc3\xa4ksi uusperheeseen kuuluu Caitlynin lapset Cassandra Marino, Burt Jenner, Brandon Jenner ja Brody Jenner.\n_START_SECTION_\nUra ja opiskelu\n_START_PARAGRAPH_\nKardashian k\xc3\xa4vi teini-ik\xc3\xa4isen\xc3\xa4 sisarustensa tavoin Marymount High Schoolia, joka on roomalaiskatolinen tytt\xc3\xb6koulu Los Angelesissa. H\xc3\xa4n kuitenkin j\xc3\xa4tti koulun kesken ja aloitti kotikoulun, jostai sai my\xc3\xb6hemmin GED:n 17-vuotiaana. Kardashian tuli julkisuuteen vuonna 2007, kun heid\xc3\xa4n perheens\xc3\xa4 sai oman tosi-tv-sarjan E! Rikkaat Kardashianit. Kardashian on my\xc3\xb6s mukana sarjasta poikineissa Spin-off-sarjoissa. Kardashian on my\xc3\xb6s mukana perheens\xc3\xa4 muotiyrityksess\xc3\xa4 nimelt\xc3\xa4 Dash heid\xc3\xa4n myym\xc3\xa4l\xc3\xb6it\xc3\xa4\xc3\xa4n on mm Los Angelesissa, Miamissa ja New Yorkissa. H\xc3\xa4n on ollut mukana monissa tosi-tv -sarjoissa, muun muassa Diili-ohjelman julkkisversiossa. Vuonna 2012 h\xc3\xa4n juonsi X FActor USA -ohjelmaa Mario Lopezin kanssa.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nVuonna 2001 Kardashian joutui auto-onnettomuteen, jonka seurauksena h\xc3\xa4n sai aivovamman joka aiheuttaa pitk\xc3\xa4aikaista muistinmenetyst\xc3\xa4._NEWLINE_Syksyll\xc3\xa4 2009 Kardashian avioitui NBA:ssa pelaavan Lamar Odomin kanssa. Vuonna 2013 Kardashian haki miehest\xc3\xa4\xc3\xa4n avioeroa ensimm\xc3\xa4isen kerran. Pian t\xc3\xa4m\xc3\xa4n j\xc3\xa4lkeen Kardashian alkoi seurustella r\xc3\xa4pp\xc3\xa4ri French Montanan kanssa. Lopulliset avioeropaperit Odom ja Kardashian kirjoittivat vuonna 2015, mutta avioeron saanti keskeytyi Odomin jouduttua onnettomuuteen. Lopulta Kardashian perui kokonaan avioeroaikomuksensa, kunnes j\xc3\xa4tti lokakuussa 2016 avioerohakemuksen uudelleen. Ero astui virallisesti voimaan joulukuussa 2017._NEWLINE_Vuonna 2016 Kardashian alkoi seurustella Tristan Thompsonin kanssa, jolla on Prince-poika edellisest\xc3\xa4 suhteestaan. Kardashian synnytti tytt\xc3\xb6vauvan, True Thompsonin 12. huhtikuuta 2018.'